ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
दूरसंचार विभाग ने 21 स्वच्छता अभियान चलाए, विशेष स्वच्छता अभियान के तहत 3630 वर्ग फुट जगह खाली कराई
दूरसंचार विभाग स्वच्छता को बढ़ावा देने और लंबित संदर्भों के निपटान के लिए 2 अक्टूबर से 31 अक्टूबर, 2023 तक विशेष अभियान 3.0 में भाग लेगा
भारत सरकार द्वारा अपने कार्यालयों में शुरू किए गए स्वच्छता अभियान में दिसंबर 2022 से अगस्त 2023 तक स्वच्छता को बढ़ावा देने पर काफी जोर दिया गया है। इस विशेष अभियान के ढांचे के अंदर, गतिविधियों की एक विस्तृत श्रृंखला सम्पन्न की गई है। इन गतिविधियों में स्वच्छता पहल, नियमों और प्रक्रियाओं की व्यापक जांच तथा सरलीकरण, रिकॉर्ड प्रबंधन प्रणालियों की गहन समीक्षा, कार्यक्षेत्र का कुशल उपयोग और अपशिष्ट पदार्थों का उचित निपटान शामिल है, जिसका उद्देश्य समग्र कार्यस्थल अनुभव को बढ़ाना है।
मात्रात्मक रूप से उल्लेखनीय उद्देश्यों के अलावा, संचार मंत्रालय के तहत दूरसंचार विभाग ने संचार भवन परिसर में विशेष और सर्वोत्तम प्रक्रियाओं को लागू किया है और ये पहले से ही उत्साहजनक परिणाम दे रही हैं। इन प्रकियाओं में शामिल हैं :-
- संचार भवन परिसर में ‘सिंगल यूज’ प्लास्टिक पेयजल की बोतलों का उपयोग रोकना।
- संचार भवन परिसर में प्लास्टिक फ़ोल्डरों के स्थान पर पर्यावरण के अनुकूल रिसाइकिल पेपर फ़ोल्डरों का उपयोग।
- प्रत्येक कार्य दिवस को दोपहर में संविदा पर नियुक्त महिला डॉक्टर की परामर्श सेवाएं उपलब्ध कराना। यह संचार भवन परिसर में तैनात 900 नियमित और संविदा कर्मचारियों के स्वास्थ्य और स्वच्छता के लिए वरदान हैं।
- कार्यालय परिसरों की विशेष सफाई के लिए प्रत्येक शुक्रवार दोपहर बाद समय निर्धारित करना।
- बेसमेंट में भरे कबाड़ को साफ किया और इसे एक मनोरंजन क्लब में परिवर्तित किया।
- पार्किंग स्थल के पास की जगह को आधुनिक कैंटीन में परिवर्तित किया।
- प्लास्टिक पेन के स्थान पर पर्यावरण के अनुकूल रिसाइकिल पेन के उपयोग को बढ़ावा।
- महिला शौचालयों में सैनिटरी नैपकिन पैड डिस्पेंसर का प्रावधान करना।
- कार्यालय कक्षों की सभी लाइटों/अन्य विद्युत उपकरणों को 'स्विच ऑन' और 'स्विच ऑफ' करने के लिए मोशन सेंसर डिटेक्टर उपलब्ध कराना।
विशेष अभियान की प्रगति
निपटान किए गए मामलों की प्रगति, फाइलों की समीक्षा, फाइलों को हटाने, राजस्व जुटाने और मुक्त किए गए स्थानों की स्थिति इस प्रकार है :-
- लोक शिकायतों का निपटान : 35,271
- स्वच्छता अभियान : 21
- मुक्त कराई गई जगह : 3,630 वर्ग फुट
- स्क्रैप के निपटान के माध्यम से अर्जित राजस्व : 6,47,443 रुपये
- फ़ाइलें हटाई गई : 453
- स्वस्थ कर्मचारी खुश कर्मचारी: संचार भवन में काम करने वाले लगभग 900 कर्मचारियों के लिए संचार भवन के बेसमेंट में भरे कचरे को हटाकर कॉम्पैक्ट व्यायामशाला में बदल दिया गया। अब इसमें ट्रेडमिल, क्रॉस-ट्रेनर, साइकलिंग, रोइंग मशीन और डंबल/वेट आदि के साथ एक प्रशिक्षक भी उपलब्ध है।
- आउटसोर्स कर्मचारियों के लिए फेस-रिकॉग्निशन: सभी आउटसोर्स कर्मचारियों के लिए संचार भवन में एक ‘फेस-रिकॉग्निशन अटेंडेंस सिस्टम’ स्थापित किया गया है। इसे चालू भी किया गया है। यह संपर्क रहित है। डेटा ‘इन-हाउस’ स्टोर किया जाता है और वह इंटरनेट से जुड़ा नहीं होता है। इससे डेटा की गोपनीयता और सुरक्षा भी सुनिश्चित की जाती है।
- डिजिटल नोटिस बोर्ड की स्थापना: संचार भवन, नई दिल्ली की विभिन्न मंजिलों पर छह डिजिटल नोटिस बोर्ड/स्क्रीन स्थापित किए गए हैं, जो विभाग की महत्वपूर्ण घटनाओं और विभिन्न अनुभागों /प्रभागों के महत्वपूर्ण नोटिस/ परिपत्रों, विभाग की योजनाओं / सफलता की कहानियों आदि को प्रदर्शित करते हैं।
रसायन एवं उर्वरक मंत्रालय
श्री मनसुख मांडविया और श्री जी. किशन रेड्डी ने आज हैदराबाद में टीकों के उत्पादन की समीक्षा की
रसायन एवं उर्वरक राज्य मंत्री श्री मनसुख मांडविया ने गृह राज्य मंत्री श्री जी. किशन रेड्डी ने आज कोविड वैक्सीन के उत्पादन का निरीक्षण करने के लिए हैदराबाद में भारत बायोटेक के वैक्सीन उत्पादन और जैव सुरक्षा चरण III केंद्र का दौरा किया। इस दौरान औषध विभाग की सचिव श्रीमती एस. अपर्णा भी मौजूद थीं।
इस अवसर पर श्री मंडाविया ने कहा कि प्रधानमंत्री श्री नरेन्द्र मोदी के नेतृत्व में सरकार सभी के लिए टीका सुनिश्चित करने को लेकर हमारे सभी टीका विकसित करने वालों और निर्माताओं की सहायता करने के लिए प्रतिबद्ध है।
इसके अलावा दोनों मंत्रियों ने निर्माताओं के साथ टीकों के निर्माण में तेजी लाने पर भी चर्चा की।
बाद में दोनों मंत्रियों ने 'भारत के स्वदेशी कोविड-19 टीकों में से एक कोरोवैक्स' के वैक्सीन डेवलपर बायोलॉजिकल ई लिमिटेड का दौरा किया।
उन्होंने रूस से आयात किए जाने वाले सिंगल शॉट कोविड-19 वैक्सीन 'स्पुतनिक लाइट' की स्थिति के संबंध में डॉ. रेड्डी की टीम के साथ भी बैठक की। टीम ने मंत्रियों को स्पुतनिक वैक्सीन के घरेलू निर्माण से अवगत कराया।
सामाजिक न्याय एवं अधिकारिता मंत्रालय
सामाजिक न्याय और अधिकारिता मंत्रालय व माउंट आबू स्थित ब्रह्मा कुमारी के बीच कल नशा मुक्त भारत अभियान समझौता ज्ञापन पर हस्ताक्षर किए जाएंगे
सामाजिक न्याय और अधिकारिता मंत्रालय कल नई दिल्ली स्थित डॉ. बी.आर. आंबेडकर इंटरनेशनल सेंटर में माउंट आबू स्थित ब्रह्मा कुमारी के साथ नशा मुक्त भारत अभियान समझौता ज्ञापन  पर हस्ताक्षर करेगा। इस अवसर पर केंद्रीय सामाजिक न्याय और अधिकारिता मंत्री डॉ. वीरेंद्र कुमार, विभाग के वरिष्ठ अधिकारी और ब्रह्मा कुमारी प्रबंधन के वरिष्ठ सदस्य उपस्थित रहेंगे।
सामाजिक न्याय और अधिकारिता विभाग व माउंट आबू स्थित ब्रह्मा कुमारी के बीच होने वाले इस समझौता ज्ञापन का उद्देश्य युवाओं, महिलाओं, छात्रों आदि के बीच नशा मुक्त भारत अभियान  के संदेश का प्रसार करना है। इस समझौता ज्ञापन पर हस्ताक्षर के साथ सामाजिक न्याय और अधिकारिता विभाग को यह आशा है कि एनएमबीए के कार्यान्वयन से नशीले पदार्थों को लेकर भारत को संवेदनशील बनाने की दिशा में बढ़ावा मिलेगा। नशीले पदार्थों की मांग के खतरे को रोकने के लिए भारत सरकार का सामाजिक न्याय और अधिकारिता मंत्रालय नशीले पदार्थों की मांग में कमी के लिए राष्ट्रीय कार्य योजना  को लागू कर रही है।
यह एक व्यापक योजना है, जिसके तहत निवारक शिक्षा व जागरूकता सृजन, क्षमता निर्माण, कौशल विकास, व्यावसायिक प्रशिक्षण व पहले से नशा करने वालों की आजीविका सहायता, नशीली दवाओं की मांग में कमी को लेकर कार्यक्रम संचालित करने के लिए राज्य सरकारों/केंद्रशासित प्रदेश के प्रशासनों को वित्तीय सहायता प्रदान की जाती है।
उच्च शिक्षा संस्थानों, विश्वविद्यालय परिसरों, विद्यालयों पर विशेष ध्यान देने के साथ युवाओं के बीच नशीले पदार्थों के सेवन के दुष्प्रभावों के बारे में जागरूकता उत्पन्न करने के उद्देश्य से मंत्रालय ने महत्वाकांक्षी नशा मुक्त भारत अभियान शुरू किया है। वर्तमान में यह देश के 372 जिलों में संचालित हो रहा है। वहीं, कल नई दिल्ली में इसे समुदाय के बीच पहुंचाने, इसमें भागीदारी सुनिश्चित करने और अभियान के स्वामित्व सौंपने की शुरुआत की जाएगी।
रक्षा मंत्रालय
भारतीय सेना ने सिविल अथॉरिटी को प्रदान सहायता का समन्वय करने हेतु कोविड प्रबंधन प्रकोष्ठ की स्थापना की
भारतीय सेना राष्ट्रीय स्तर पर कोविड रिस्पांस में सबसे आगे रही है। एक ओर जहां सेना ने अपने सैन्य बल को बचाए रखा है एवं पूर्व सैनिकों और उनके आश्रितों को चिकित्सा देखभाल सुनिश्चित की है, वहीं सेना ने सिविल अधिकारियों की सहायता के लिए काफी चिकित्सा संसाधन भी तैनात किए हैं, विशेषकर दिल्ली, अहमदाबाद, लखनऊ, वाराणसी और पटना में उन पांच कोविड अस्पतालों में जो इन शहरों में या तो पहले से कार्यरत हैं या स्थापित होने की प्रक्रिया में हैं।
स्टाफिंग और रसद संबंधी सहायता के कई पहलुओं का समन्वय करने के लिए एक महानिदेशक रैंक के अधिकारी के तहत एक विशेष कोविड प्रबंधन प्रकोष्ठ की स्थापना की गई है जो सीधे वाइस चीफ ऑफ आर्मी स्टाफ को रिपोर्ट करता है। इससे दिल्ली समेत देश भर में कोविड मामलों में बेहद तेज़ी से हो रही वृद्धि को कम करने के लिए रीयल टाइम प्रतिक्रियाओं के समन्वय में अधिक दक्षता आएगी। दिल्ली में परीक्षण, सैन्य अस्पतालों में प्रवेश और महत्वपूर्ण चिकित्सा उपकरणों के परिवहन आदि के रूप में नागरिक प्रशासन को सहायता पहले से ही प्रदान की जा रही है।
भारतीय सेना कोविड महामारी से लड़ने में राष्ट्रीय प्रयासों में शामिल होने के लिए प्रतिबद्ध है।
वित्त मंत्रालय
वित्त मंत्री ने पीएमजीकेपी के अंतर्गत कोविड-19 से लड़ाई में जुटे स्वास्थ्य कर्मचारियों के लिए घोषित बीमा योजना के कार्यान्वयन की समीक्षा की; त्वरित निस्तारण और जल्द से जल्द नामांकित लोगों तक लाभ पहुंचाने पर जोर दिया
केन्द्रीय वित्त एवं कारपोरेट कार्य मंत्री श्रीमती निर्मला सीतारमण ने आज यहां वीडियो कॉन्फ्रेंसिंग के माध्यम से एक बैठक करके प्रधानमंत्री गरीब कल्याण पैकेज  के अंतर्गत कोविड-19 से लड़ाई में जुटे स्वास्थ्य कर्मचारियों के लिए घोषित बीमा योजना के कार्यान्वयन की समीक्षा की। इस बैठक में वित्तीय सेवा विभाग, स्वास्थ्य एवं परिवार कल्याण मंत्रालय और न्यू इंडिया एश्योरेंस कंपनी लिमिटेड के वरिष्ठ अधिकारी उपस्थित रहे।
न्यू इंडिया एश्योरेंस के चेयरमैन एवं प्रबंध निदेशक द्वारा दिए गए एक प्रस्तुतीकरण में योजना की विशेषताओं और अभी तक उसके कार्यान्वयन की स्थिति के बारे में विस्तार से बताया गया।
स्वास्थ्य एवं परिवार कल्याण मंत्रालय के अधिकारियों ने दावों के निस्तारण में तेजी लाने के लिए राज्य नोडल अधिकारियों द्वारा अपनाई गई व्यवस्था के बारे में विस्तार से बताया, साथ ही मृतक के परिवार तक पहुंच कायम करने के साथ ही कानूनी उत्तराधिकारी से प्रमाण पत्र हासिल करने में सामने आ रही समस्याओं के बारे में बताया।
अभी तक मिलीं 147 सूचनाओं में से 87 ने दावे से संबंधित दस्तावेज जमा कर दिए हैं, जिनमें से 15 का भुगतान कर दिया गया है, 4 को भुगतान किए जाने को स्वीकृति दे दी गई है, वहीं 13 की जांच जारी है। इससे अलावा कुल 55 दावे अपात्र पाए गए, जिनमें से 35 पुलिस कर्मचारियों, निगम कर्मचारियों जो अस्पतालों से संबंधित नहीं थे, शिक्षा से जुड़े लोग, राजस्व विभागों आदि से संबंधित थे। वहीं अन्य 20 दावे कोविड-19 से नहीं बल्कि कार्डियाक अरेस्ट आदि से मौत से संबंधित थे।
बैठक के दौरान वित्त मंत्री ने त्वरित निस्तारण के महत्व को रेखांकित किया और जल्द से जल्द नामित लोगों तक लाभ पहुंचने की आवश्यकता पर जोर दिया।
इलेक्ट्रानिक्स एवं आईटी मंत्रालय
डीपीआई उन देशों को सक्षम बनाएगा जो सरकारों को डिजिटल बनाने में पीछे रह गए हैं: केंद्रीय राज्यमंत्री राजीव चन्द्रशेखर
हमारा कर्तव्य हमारे देश में नवाचार को बढ़ावा देते हुए व्यक्तियों के अधिकारों और डेटा सुरक्षा के बीच संतुलन बनाना है: केंद्रीय राज्यमंत्री राजीव चन्द्रशेखर
चंद्रयान 3 इस बात का प्रमाण है कि हम अपनी गहरी तकनीकी क्षमताओं को कैसे पूरी तरह से साकार कर सकते हैं: राज्य मंत्री राजीव चन्द्रशेखर
केंद्रीय कौशल विकास और उद्यमिता तथा इलेक्ट्रॉनिक्स और आईटी राज्य मंत्री श्री राजीव चंद्रशेखर ने आज भारत की गहरी तकनीकी क्षमताओं के बारे में बात की और बताया कि कैसे भारत समावेशिता को बढ़ावा देने के लिए प्रौद्योगिकी का लाभ उठाने वाले कुछ देशों में से एक है।
नई दिल्ली में इकोनॉमिस्ट इम्पैक्ट के संपादकीय निदेशक एंड्रयू स्टेपल्स के साथ बातचीत के दौरान, उन्होंने इस बात पर प्रकाश डाला कि भारत की क्षमताएं तेजी से बढ़ रही हैं और चंद्रयान 3 इसका एक प्रमाण है कि भारत के पास एक राष्ट्र के रूप में गहरी तकनीक प्रौद्योगिकियों को साकार रूप देने की पूरी क्षमता है।
मंत्री ने कहा, “यह भारत के तकनीकी क्षेत्र के लिए एक रोमांचक समय है। क्योंकि हम गहरी तकनीकी क्षमताओं का निर्माण कर रहे हैं। किसी ने नहीं सोचा होगा कि हम आज यहां होंगे। हम एक अत्यधिक सक्षम देश हैं और चंद्रयान 3 दर्शाता है कि हम इन गहरी तकनीकी क्षमताओं को कैसे क्रियान्वित कर सकते हैं और यह आत्मविश्वास मुझे विश्वास दिलाता है कि हमारे प्रधानमंत्री के दृष्टिकोण को साकार किया जा सकता है जहां डिजिटल अर्थव्यवस्था कुल सकल घरेलू उत्पाद का 20-25% होगी। ”
श्री राजीव चन्द्रशेखर ने आगे इस बात पर प्रकाश डाला कि कैसे भारत उन देशों की मदद करने में अग्रणी भूमिका निभा रहा है जो प्रौद्योगिकी और डिजिटलीकरण में इंडिया स्टैक में पिछड़ गए हैं।
मंत्री ने कहा, “डीपीआई आज एक बेहद रोमांचक बातचीत है और जी20 की भारतीय अध्यक्षता के संदर्भ में इसने गति पकड़ी है। जाहिर है कि भारत अब एक केस स्टडी है। एक ऐसा राष्ट्र जिसने प्रगति और विकास के लिए तकनीकी उपकरणों को तैनात किया है। इसे अब वे देश अपनी संभावना के रूप में देख रहे हैं जो पिछड़ गए हैं। भारत के नेतृत्व का अनुसरण करने के एक तरीके के रूप में, भारत स्टैक, एक ओपन सोर्स डिजिटल बुनियादी ढांचे को लेना और फिर इनका उपयोग अपनी सरकारों को डिजिटल बनाने के लिए करना। ”
अपनी यात्रा पर विचार करते हुए श्री राजीव चन्द्रशेखर ने नवाचार को बढ़ावा देते हुए नागरिकों के अधिकारों की रक्षा के महत्व पर जोर दिया। उन्होंने उम्मीद जाहिर की कि जी20 वैश्विक कंपनियों को भारत को एक विश्वसनीय भागीदार के रूप में देखने की अनुमति देगा, जिससे विश्वास-आधारित वैश्विक व्यवस्था को बढ़ावा मिलेगा।
उन्होंने कहा, “मैं जी20 से जो अपेक्षा करता हूं वह यह है कि ये सभी बड़ी कंपनियां जो वैश्वीकरण पर विचार कर रही हैं, भारत को एक विश्वसनीय, दीर्घकालिक भागीदार के रूप में देखें। मुझे भरोसा है कि यह विश्वास आधारित वैश्विक व्यवस्था का आधार स्थापित करेगी। मुझे याद है कि 2010 में जब मैंने गोपनीयता और डेटा सुरक्षा के बारे में बहस शुरू की थी, तो ज्यादातर लोगों ने, खासकर नई दिल्ली में, सोचा गया था कि यह एक अभिजात्य अवधारणा थी। पेंडुलम अब परिवर्तित हो गया है। पहले डेटा के दोहन पर बातचीत से लेकर अब हम डेटा सुरक्षा के बारे में बातचीत कर रहे हैं। नागरिकों के डेटा की प्रोसेसिंग के लिए सुरक्षा होनी चाहिए, उनका उपयोग कैसे किया जाना चाहिए। भारत सरकार के रूप में हम अपने देश में नवाचार को बढ़ावा देते हुए व्यक्तियों के अधिकारों और डेटा सुरक्षा के बीच संतुलन और समरूपता बनाने के अपने कर्तव्य को बहुत गंभीरता से लेते हैं।”
राष्ट्रपति सचिवालय
राष्ट्रपति 18 और 19 अप्रैल को जम्मू-कश्मीर का दौरा करेंगे
राष्ट्रपति श्री रामनाथ कोविंद 18 और 19 अप्रैल, 2018 को जम्मू-कश्मीर का दौरा करेंगे।
राष्ट्रपति 18 अप्रैल, 2018 को कटरा में श्री माता वैष्णो देवी विश्वविद्यालय के छठें दीक्षांत समारोह को संबोधित करेंगे। उसी दिन शाम को वे जम्मू में अमर महल में एक नागरिक स्वागत समारोह में शामिल होंगे।
दिल्ली वापस लौटने से पहले राष्ट्रपति 19 अप्रैल, 2018 को श्री माता वैष्णो देवी मंदिर जाएंगे।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 11.31 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
11,31,46,900
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 11.31 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 235वां दिन
केंद्रीय स्वास्थ्य मंत्री ने 70 करोड़ खुराकें लगाने का ऐतिहासिक पड़ाव पार होने पर सभी स्वास्थ्य कर्मियों और भारत के लोगों को बधाई दी
आखिरी 10 करोड़ खुराकें महज 13 दिनों में लगाई गई
एक ऐतिहासिक उपलब्धि में, भारत का कोविड-19 टीकाकरण कवरेज आज 70 करोड़  के ऐतिहासिक पड़ाव को पार कर गया। आज शाम 7 बजे तक टीके की 67 लाख से ज्यादा  खुराकें लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण के आंकड़े और बढ़ने की उम्मीद है।
केंद्रीय स्वास्थ्य मंत्री श्री मनसुख मांडविया ने 70 करोड़ खुराक लगाने का ऐतिहासिक पड़ाव पार होने पर संपूर्ण देश और सभी स्वास्थ्य कर्मियों को बधाई दी। आखिरी 10 करोड़ खुराकें महज 13 दिनों में लगाई गईं।
जनसंख्या के प्राथमिकता वाले समूहों के आधार पर टीके की खुराक कवरेज को निम्नलिखित तरीके से पृथक किया गया है:
|
|
कुल टीकाकरण खुराकों का विस्तार
|
|
स्वास्थ्यकर्मी
|
|
पहली खुराक
|
|
1,03,61,604
|
|
दूसरी खुराक
|
|
85,17,232
|
|
अग्रिम पंक्ति के कर्मचारी
|
|
पहली खुराक
|
|
1,83,32,425
|
|
दूसरी खुराक
|
|
1,37,16,515
|
|
18-44 वर्ष आयु वर्ग
|
|
पहली खुराक
|
|
28,12,08,799
|
|
दूसरी खुराक
|
|
3,72,19,545
|
|
45-59 वर्ष आयु वर्ग
|
|
पहली खुराक
|
|
13,89,38,881
|
|
दूसरी खुराक
|
|
5,96,32,288
|
|
60 वर्ष से अधिक
|
|
पहली खुराक
|
|
9,07,78,508
|
|
दूसरी खुराक
|
|
4,76,49,999
|
|
लगाई जा चुकी कुल पहली खुराक
|
|
53,96,20,217
|
|
लगाई जा चुकी कुल दूसरी खुराक
|
|
16,67,35,579
|
|
कुल
|
|
70,63,55,796
टीकाकरण अभियान में आज की उपलब्धि, जनसंख्या के प्राथमिकता वाले समूहों के आधार पर वर्गीकरण, इस प्रकार है:
|
|
दिनांक: 7 सितंबर, 2021 
|
|
स्वास्थ्यकर्मी
|
|
पहली खुराक
|
|
178
|
|
दूसरी खुराक
|
|
14,433
|
|
अग्रिम पंक्ति के कर्मचारी
|
|
पहली खुराक
|
|
896
|
|
दूसरी खुराक
|
|
55,338
|
|
18-44 वर्ष आयु वर्ग
|
|
पहली खुराक
|
|
32,71,235
|
|
दूसरी खुराक
|
|
12,50,995
|
|
45-59 वर्ष आयु वर्ग
|
|
पहली खुराक
|
|
8,23,171
|
|
दूसरी खुराक
|
|
6,23,690
|
|
60 वर्ष से अधिक
|
|
पहली खुराक
|
|
3,79,330
|
|
दूसरी खुराक
|
|
3,24,432
|
|
लगाई जा चुकी कुल पहली खुराक
|
|
44,74,810
|
|
लगाई जा चुकी कुल दूसरी खुराक
|
|
22,68,888
|
|
कुल
|
|
67,43,698
देश में सबसे ज्यादा जोखिम वाले जनसंख्या समूहों को कोविड-19 से बचाने के एक उपकरण के रूप में टीकाकरण अभियान की उच्चतम स्तर पर नियमित समीक्षा और निगरानी की जाती है।
प्रधानमंत्री कार्यालय
प्रधानमंत्री राष्ट्रीय बाल पुरस्कार 2020 के विजेताओं से बातचीत करेंगे
प्रधानमंत्री जनजातीय कलाकारों, एनसीसी कैडेटों, एनएसएस स्वयंसेवकों और झांकी कलाकारों के साथ एट-होम में शिरकत करेंगे
प्रधानमंत्री श्री नरेन्द्र मोदी कल 24 जनवरी, 2020 को प्रधानमंत्री राष्ट्रीय बाल पुरस्कार, 2020 के 49 बाल विजेताओं के साथ बातचीत करेंगे।
ये 49 पुरस्कृत बच्चे देश के विभिन्न राज्यों के हैं, जिनमें एक-एक पुरस्कृत बच्चा जम्मू एवं कश्मीर, मणिपुर और अरूणाचल प्रदेश का है।
इन बच्चों ने कला एवं संस्कृति, नवाचार, प्रतिभा, समाज सेवा, खेल और बहादूरी जैसे क्षेत्रों में पुरस्कार प्राप्त किया है।
भारत सरकार राष्ट्र निर्माण में बच्चों की महत्वपूर्ण भूमिका को स्वीकार करती है। उनकी आशाओं और आकांक्षाओं को मान्यता देकर उनकी उपलब्धियों को पुरस्कृत किया जाता है।
सभी बच्चे महत्वपूर्ण हैं और उनकी उपलब्धियों की सराहना की जानी चाहिए। इनमें से कुछ बच्चों की उपलब्धियां अन्य लोगों के लिए प्रेरणा का काम करती हैं।
विभिन्न क्षेत्रों में बच्चों की शानदार उपलब्धियों के लिए हर वर्ष सरकार उन्हें पुरस्कार प्रदान करती है।
नवाचार, बौद्धिक उपलब्धियों, समाज सेवा, कला एवं संस्कृति, खेल और बहादूरी जैसे क्षेत्रों में शानदार उपलब्धियां हासिल करने वाले बच्चे पुरस्कार के लिए आवेदन कर सकते हैं। इसके अलावा कोई भी व्यक्ति जो किसी बच्चे की प्रतिभाशाली उपलब्धियों से परिचित हो, वह भी उस बच्चे का नाम पुरस्कार के लिए दे सकता है। प्रत्येक आवेदन पर सावधानीपूर्वक विचार करने के बाद एक उच्च स्तरीय समिति विजेताओं का चयन करती है।
राष्ट्रपति श्री रामनाथ कोविंद ने 22 जनवरी, 2020 को प्रधानमंत्री राष्ट्रीय बाल पुरस्कार प्रदान किए थे।
जनजातीय कलाकारों, एनसीसी कैडेटों, एनएसएस स्वयंसेवकों और झांकी कलाकारों के साथ एट-होम
प्रधानमंत्री 24 जनवरी, 2020 को आयोजित होने वाले एट-होम में गणतंत्र दिवस परेड में हिस्सा लेने वाले 1730 से अधिक जनजातीय कलाकारों, एनसीसी कैडेटों, एनएसएस स्वयंसेवकों और झांकी कलाकारों के साथ बातचीत करेंगे।
शिक्षा मंत्रालय
आईआईटी, गुवाहाटी ने एक भारत श्रेष्ठ भारत की भावना को बनाए रखने के लिए “राजस्थान टूरिज्म एवं ट्रैवल्स” के लिए पोस्टर बनाने की प्रतियोगिता आयोजित की
लॉकडाउन के कारण ऑनलाइन आयोजित इस प्रतियोगिता में छात्रों ने घर बैठे भाग लिया
 अभियान चला रही है। कई मंत्रालयों और राज्य सराकारों के सहयोग से चलाये जा रहे इस अभियान के लिए मानव संसाधन विकास मंत्रालय नोडल मंत्रालय है। कोविड-19 के कारण राष्ट्रव्यापी लॉकडाउन के बीच भी अभियान की गति को बनाए रखने के लिए गुवाहाटी के भारतीय सूचना प्रौद्योगिकी संस्थान  ने हाल ही में एक पोस्टर बनाने की प्रतियोगिता का आयोजन किया था। लॉकडाउन के कारण ऑनलाइन आयोजित की गई इस प्रतियोगिता में छात्रों से घर बैठे भाग लेने के लिए कहा गया था।
प्रतियोगिता का विषय “राजस्थान टूरिज्म एंड ट्रैवल्स ” था।
कोविड-19 के कारण,छात्रों,संकाय के सदस्यों और कर्मचारियों द्वारा परिसर खाली कर देने से संस्थान की कई गतिविधियाँ बाधित हो गईं। इसके कारण एक भारत श्रेष्ठ भारत अभियान भी प्रभावित हो गया। इसके बावजूद संस्थान अप्रैल महीने में आयोजित किए जाने वाले इस कार्यक्रम को एक मई को आयोजित करने में सफल रहा। आईआईटीजी छात्रों के बीच जोडी राज्य के रूप में राजस्थान के बारे में जानकारी को बढ़ावा देने के लिए ईबीएसबी के तहत यह कार्यक्रम आयोजित करने के लिए प्रतिबद्ध है।
आईआईआईटी गुवाहाटी के कलरव-लिटरेरी क्लब के छात्रों ने इस कार्यक्रम की अगुवाई की। संस्थान में बीटेक प्रथम वर्ष की छात्रा सुश्री मेघना सिंह और सुश्री प्रियंका कुमारी ने क्लब के एक सक्रिय सदस्य के रुप में ऑनलाइन आयोजित इस कार्यक्रम का समन्वय किया। यह पोस्टर बनाने वाली यह प्रतियोगिता -डिजिटल और हस्त निर्मित,दो श्रेणियों में आयोजित की गई थी। प्रतियोगिता में कुल कुल 14 प्रतिभागियों  ने देश भर से घर बैठे भाग लिया।
डिजिटल श्रेणी के तहत भाग लेने वाले छात्रों में के.एन अतीक, जी. प्रणय, प्रियंका कुमारी, अमितेश कुमार, गुरनूर सिंह, प्रियम राज, ऋचा, साई कुमार मेधा और उत्कर्ष कुमार शामिल रहे। हस्तनिर्मित पोस्टर श्रेणी के तहत भाग लेने वाले छात्रों में जे पूजिता, रोहित जैन, सयंतनी दत्ता, जिशुयादव और अनन्या थे। डिजिटल और हस्तनिर्मित दोनों पोस्टरों को इसके डिजाइन, सामग्री और रचनात्मकता तथा मौलिकता के आधार पर आंका गया। सभी छात्रों ने इसके लिए कड़ी मेहनत की। प्रतिभागियों ने राजस्थान और उसकी खूबसूरती को दर्शाते हुए एक से एक शानदार पोस्टर बनाए।
डिजिटल पोस्टर प्रतियोगिता में अतीक कमलेश्वर को पहला , जी. प्रणय को दूसरा और प्रियंका कुमारी को तीसरा स्थान मिला। हस्तनिर्मित पोस्टर श्रेणी में जदीपुनिता को पहला और रोहित जैन को दूसरा स्थान मिला।
प्रधानमंत्री कार्यालय
प्रधानमंत्री ने निकहत जरीन को राष्ट्रमंडल खेल 2022 में 50 किलोग्राम महिला मुक्केबाजी में स्वर्ण पदक जीतने पर बधाई दी
प्रधानमंत्री श्री नरेन्द्र मोदी ने निकहत जरीन को राष्ट्रमंडल खेल 2022 में महिलाओं की 50 किलोग्राम मुक्केबाजी में स्वर्ण पदक जीतने पर बधाई दी है।
प्रधानमंत्री ने ट्वीट किया:
‘निकहत जरीन भारत की शान हैं। वह एक विश्वस्तरीय एथलीट हैं जिन्हें उनके उत्कृष्ट कौशल के लिए काफी सराहा जाता है। मैं राष्ट्रमंडल खेल में स्वर्ण पदक जीतने पर उन्हें बधाई देता हूं। विभिन्न टूर्नामेंटों में उत्कृष्ट प्रदर्शन करते हुए उन्होंने निरंतर श्रेष्ठता को बरकरार रखा है। उनके भावी प्रयासों के लिए शुभकामनाएं। #Cheer4India ’
स्वास्थ्य एवं परिवार कल्याण मंत्रालय
भारत के दैनिक नए मामले घटकर 1.65 लाख के स्तर पर आए, लगातार बना हुआ है गिरावट का रुझान
पिछले 46 दिनों में दैनिक नए मामले सबसे कम आए
पिछले 24 घंटों में 1,14,216 तक घटे मामले, सक्रिय मामले घटकर 21,14,508 रह गए
लगातार 17वें दिन दैनिक सुधार के मामले, दैनिक नए मामलों से ज्यादा रहे
सुधार की दर फिर बढ़कर 91.25 प्रतिशत हुई
8.02 प्रतिशत की दैनिक पॉजिटिविटी दर के साथ लगातार छठे दिन 10 प्रतिशत से कम रही पॉजिटिविटी दर
परीक्षण क्षमता में खासी बढ़ोतरी हुई- अभी तक कुल 34.3 करोड़ परीक्षण हुए
पिछले 24 घंटों में 30.35 लाख से ज्यादा  से ज्यादा वैक्सीन की खुराक दी गईं
भारत में सक्रिय मामलों की संख्या में लगातार गिरावट देखने को मिल रही है। सक्रिय मामलों में एक फिर बार कमी आई, इस क्रम में आज सक्रिय मामले 21,14,508 दर्ज किए गए।
इस प्रकार पिछले 24 घंटों में सक्रिय मामलों में 1,14,,216 की कुल गिरावट देखने को मिली और देश के कुल पॉजिटिव मामलों की तुलना में सिर्फ 7.58 प्रतिशत सक्रिय मामले हैं।
दैनिक नए मामलों में लगातार गिरावट के तहत, देश में लगातार तीन दिन 2 लाख से कम दैनिक नए मामले दर्ज किए गए हैं। पिछले 24 घंटों में दैनिक 1,65,553 नए मामले दर्ज किए गए।
लगातार 17वें दिन भारत का दैनिक सुधार का आंकड़ा, दैनिक नए मामलों की तुलना में ज्यादा रहा। पिछले 24 घंटों में 2,76,309 लोग ठीक हो गए।
पिछले 24 घंटों के दौरान, दैनिक नए मामलों की तुलना में 1,10,756 ज्यादा लोग ठीक हुए।
महामारी की शुरुआत के बाद कुल संक्रमित लोगों में 2,54,54,320 लोग कोविड-19 से ठीक हो चुके हैं और पिछले 24 घंटों में 2,76,309 लोग ठीक हुए। यह कुल 91.25 प्रतिशत सुधार दर के बराबर है।
देश में पिछले 24 घंटों के दौरान कुल 20,63,839 परीक्षण किए गए और भारत में अभी तक कुल 34.31 करोड़ परीक्षण किए जा चुके हैं।
भले ही देश भर में परीक्षण बढ़ गए हैं, लेकिन मामलों की साप्ताहिक पॉजिटिविटी दर में गिरावट जारी है। साप्ताहिक पॉजिटिविटी दर वर्तमान में 9.36 प्रतिशत के स्तर पर है, वहीं दैनिक पॉजिटिविटी दर में कमी आई है और यह आज 8.02 प्रतिशत रही। यह लगातार छठे दिन 10 प्रतिशत से कम बनी हुई है।
देशव्यापी टीकाकरण अभियान के तहत, आज देश में लगाई गईं कोविड-19 वैक्सीन खुराक की कुल संख्या 21.20 करोड़ से ज्यादा हो गई।
आज सुबह 7 बजे तक दर्ज अनुमानित आंकड़ों के तहत, 30,07,831 सत्रों के माध्यम से वैक्सीन की कुल 21,20,66,614 खुराक दी जा चुकी हैं। पिछले 24 घंटों में वैक्सीन की 30.35 लाख से ज्यादा  खुराक दी गई हैं।
इनका विवरण इस प्रकार है :
|
|
एचसीडब्ल्यू
|
|
पहली खुराक
|
|
98,62,777
|
|
दूसरी खुराक
|
|
67,72,792
|
|
एफएलडब्ल्यू
|
|
पहली खुराक
|
|
1,55,59,932
|
|
दूसरी खुराक
|
|
84,89,241
|
|
आयु समूह 18-44 वर्ष
|
|
पहली खुराक
|
|
1,83,43,505
|
|
दूसरी खुराक
|
|
9,429
|
|
आयु समूह 45-60 वर्ष
|
|
पहली खुराक
|
|
6,54,11,045
|
|
दूसरी खुराक
|
|
1,05,27,297
|
|
60 वर्ष से ज्यादा
|
|
पहली खुराक
|
|
5,84,40,218
|
|
दूसरी खुराक
|
|
1,86,50,378
|
|
कुल
|
|
21,20,66,614